Christ Church (Oxford)

**Christ Church** (**latin** *Ædes Christi*, Kristus' tempel eller hus, og derav også noen kjent som «The House»), er et av de største konstituerende collegene ved University of Oxford i England. Foruten å være et college inneholder Christ Church også katedralkirken til Oxford bispedømme, Christ Church Cathedral, Oxford. Katedralen har et berømt manns- og guttekor, og er et av de viktigste sangkorene ved Oxford. Det ble grunnlagt av Priory of St Frideswide i Oxford; et augustinsk priorinnekloster, men ble undertrykt som klosterkirke under kong Henrik VIIIs opphevelse av klostrene fra og med år 1538.

Christ Church har tradisjonelt blitt sett på som det mest aristokratiske college i Oxford. Det har frambrakt tretten britiske statsministre, det to nylige var Anthony Eden fra 1955 til 1957 og sir Alec Douglas-Home i 1963–1964, noe som er mer enn noe annet college i både Oxford som Cambridge. Imidlertid er dagens forhold mellom nye studenter fra kommunale som private skoler noenlunde likt, noe som også typisk for de fleste colleger i Oxford.

Colleget er beskrevet i deler av Evelyn Waughs roman *[[Gjensyn med Brideshead]]*, foruten også Lewis Carrolls *[[Alice i Eventyrland]]*. Mer nylig har stedet blitt benyttet for å gjøre opptak for filmene av J. K. Rowlings *[[Harry Potter]]*-bøker, og dessuten også filmtilpassingen av Philip Pullmans roman *Northern Lights* (filmen kalt *[[Det gylne kompasset (film)|Det gylne kompasset]]*). Bestemte egenskaper i collegets arkitektur har blitt benyttet som modeller for en rekke andre akademiske institusjoner, blant annet Irlands nasjonale universitet, Galway, som har etterlignet bygningen Tom Quad. University of Chicago og Cornell University i USA har begge reprodusert Christ Churchs spisesal (i form av Hutchinson Hall og Risleys spisesal). Christ Church Cathedral, New Zealand, som har gitt navn til byen Christchurch, har fått navn etter Christ Church, Oxford.

Christ Church er også delvis ansvarlig for opprettelsen av University College Reading som senere fikk sitt eget kongelige charter og ble University of Reading.

I 2006 hadde colleget et beregnet økonomisk legat bestående av £229m

## Organisasjon
Christ Church, formelt titulert på engelsk *The Dean, Chapter and Students of the Cathedral Church of Christ in Oxford of the Foundation of King Henry the Eighth*, hvilket kan oversettes til *Domprost, ordenskapittel og studenter av katedralkirken for Kristus i Oxford av stiftelsen til kong Henrik den åttende*, er det eneste fakultetet i verden som også er en katedral, bispesete (*cathedra*) for biskopen av Oxford. Visitor, besøkende eller øverste oppsynsmann, av Christ Church er den regjerende britiske monark, og biskopen av Oxford er unik blant engelske biskoper ved å ikke selv være besøkende ved sin egen katedral.

Overhode av fakultetet er domprosten av Christ Church som er en geistlig utpekt av kronen som domprost av katedralkirken. Det er en senior og en junior censor, formulet titulert *Censor Moralis Philosphiæ* og *Censor Naturalis Philosophiæ*, som er ansvarlig for disiplin av laveregradsstudenter. En *Censor Theologiæ* er også utpekt for å fungere som domprosten stedfortreder.

Formen «Christ Church College» er betraktet som ukorrekt ved at den ignorerer katedralen, skjønt historisk sett har formen vært akseptabelt.

## Styreorgan
Styreorganet for Christ Church består av domprosten og ordenskapittelet av katedralen sammen med studentene ved Christ Church, som *ikke* er studenter, men er tilsvarende til «fellow» (medlem) ved andre fakulteter. Fram til 1800-tallet var det en forskjell mellom «student» og «fellow» ved det faktum at førstnevnte ikke hadde styringsmakt ved deres eget fakultet.

## Historie
I 1525, på høyden av sin makt, lot kardinal Thomas Wolsey, *[[Lord Chancellor]]*, øverste kansler av England, og erkebiskop av York, St Frideswide-klosteret i Oxford undertrykke og grunnla *Cardinal College* på dets eiendom, brukte midler fra priorinneklosteret Wallingford Priory. Han planla en etablering i en storslått skala, men falt selv fra makten i 1529 og før fakultetet var blitt fullført.

I 1531 ble fakultetet i seg selv undertrykket og grunnlagt på nytt i 1532 som *King Henry VIII's College* av kong Henrik VIII og benyttet konfiskert eiendom fra avdøde Wolsey for dets dannelse. I 1546 hadde kongen brutt med den katolske kirke i Roma, og skaffet seg stor rikdom gjennom oppløsningen av det britiske klostersystemet, grunnlagt fakultetet på nytt som Christ Church som en del av reorganiseringen av den engelske kirke, og gjorde det også til katedralen av den nylig opprettede bispedømmet Oxford.

Christ Churchs søsterfakultetet er Trinity College i Cambridge, som ble grunnlagt det samme året av kong Henrik VIII. Siden dronning Elisabeth Is tid har fakultetet også vært assosiert med Westminster School, som fortsatte å tilføre en stor andel av lærde, lærere og foreleser til fakultetet.

Betydelige tillegg har blitt lagt til bygningene gjennom århundrene og Wolseys Great Quadrangle, også kalt Tom Quad, ble kronet med dens berømte tårnport formgitt av Christopher Wren. Den dag i dag ringer klokken i tårnet, Great Tom, 101 ganger ved klokken 9 (9:05 pm GMT/BST) hver kveld for de 100 opprinnelige lærde ved fakultetet (pluss 1 som kom i tillegg i 1664). I tidligere tider signaliserte dette at alle fakultetsporter i Oxford ble stengt. Selv om klokken i seg selv viser GMT/BST følger Christ Church fortsatt Oxford-tid ved alle tidspunkter for katedralens tjenester.

Kong Karl I av England gjorde domprostembetet til sitt palass og holdt sitt parlament i Great Hall under den engelske borgerkrigen. Om kvelden den 29. mai 1645 i løpet av den andre beleiringen av Oxford ble en kule skutt fra parlamentstilhengerne som traff veggen på nordsiden av hallen.

Studentlivet
Foruten rom og boliger for studentene inkluderer bygningene ved Christ Church katedralen, en av de minste i England, som også fungerer som fakultetets kapell, en stor hall, to biblioteker, to barer, og fellesrom for studentene. Det er også hageanlegg og et utendørs sportsanlegg og et båthus. Rom blir vanligvis skaffet for alle nye studenter og for en del av akademikerne, skjønt utenfor fakultetets område. Medlemmer er vanligvis forventet å spise i matsalen hvor det er to serveringer hver kveld, en uformell og formell (hvor jakke, slips og kappe er påkrevd og bordbønn blir lest på latin). Det er også en bar ved fakultetet som blir kalt for Undercroft.

Det er et lånebibliotek som supplerer universitetsbibliotekene (hvor mange ikke låner ut). Jusstudenter har et eget bibliotek for litteratur innenfor juss og lov som mottar stor støtte fra Christ Churchs juridiske akademikere. De fleste forelesninger for nye studenter blir holdt på fakultetets område, men for en del spesielle emner kan studentene bli sendt til lærere ved andre fakulteter.

Krokket blir spilt ved Masters' Garden om somrene. Idrettsanleggene blir hovedsakelig benyttet for cricket, tennis, rugby og fotball. Roing og pramstaking blir utøvd ved båthuset langs Christ Church Meadow. Fakultetet eier deres egne prammer som studentene kan benytte.

I juni 2005 ble det for første gang på 15 år holdt et minnefestball med hvite slips.

## Bygninger
Christ Church har en rekke arkitektonisk betydningsfulle bygninger: 

* Christ Church Library – biblioteket
* Peckwater Quadrangle
* Great Quadrangle eller Tom Quad som inkluderer klokketårnet Tom Tower
* Blue Boar Quadrangle
* Canterbury Quadrangle
* Christ Church Hall
* Meadow Building
* Christ Church Cathedral
* Christ Churchs billedgalleri

## Katedralkoret
Koret, som er unikt i verden, er både et katedral- som fakultetets kor, består av tyve menn og seksten gutter sammen med to organister. Seks av mennene er profesjonelle, og seks er førstegangsstudenter. Guttene, som er mellom åtte til tretten år gamle, er valgt for deres musikalske evner, og går på Christ Churchs katedralskole.

Gjennom korets historie har koret tiltrukket mange fremragende komponister og organister, fra dets første direktør John Tavernerutpekt av kardinal Wolsey i 1526, til William Walton. Den nåværende musikkdirketøren, kjent som organisten, er Stephen Darlington. I nyere år har koret bestilt innspilte verker fra samtidskomponister som John Tavener, William Mathias og Howard Goodall.

Koret som ofte blir overført på radio har mange prisbelønte innspillinger til dets anerkjennelse og ble nylig emne for egen fjernsynsspesial på britiske Channel 4, *Howard Goodall's Great Dates*. Filmen ble nominert for den prestisjefylte Festival Rose d'Or (også kjent som *Underholdningsfestivalen i [[Montreux]]*) i kategorien for kunstprogrammer. Korets samarbeid med Goodall har også ført til at det har sunget på hans øvrige programmer.

## Våpenskjold
Fakultetets våpenskjold er adoptert, som med de fleste fakulteter på Oxford, tilsynelatende uten autoritet fra de av kardinal Wolsey, og er heraldiske: et hvitt et kors med krumme armer i sølvfarge på sort bakgrunn, og i korset er det mellom fire leopardansikter i himmelblå farge som omgir en rød løve i profil; over er to sorte korniske kråker som kranser en rød rose på hver side. Våpenskjoldet er avbildet under en rød kardinalhatt med femten duskbånd på hver side.

Det er også et våpenskjold som benyttes av katedralen, noe som er bekreftet i bruk ved et besøk i 1574. Hovedmotivet er et hvitt kors som deler våpenskjoldet i fire deler og hvor de første og fjerde deler er det franske våpen, og andre og tredje deler er det engelske. Midt på korset er det en åpen bibel med inskripsjonen «In principio erat Verbum, et Verbum erat apud Deum».

## Bordbønn
Før den formelle middagen hver kveld blir en bordbønn lest på latin av en lærd eller en stipendiat ved fakultetet:

:*Nōs miserī hominēs et egēnī, prō cibīs quōs nōbis ad corporis subsidium benignē es largītus, tibi, Deus omnipotēns, Pater cælestis, grātiās reverenter agimus; simul obsecrantēs, ut iīs sobriē, modestē atque grātē ūtāmur. *

:*Per Iēsum Christum Dominum nostrum.*

En bokstavelig oversettelse gir følgende:

:*Vi ulykkelige og trengende menn, for det måltid som du vennlig har skjenket oss for underhold av våre kropper, til deg, allmektige Gud, himmelske far, vi takker deg i ærbødighet; på samme tid vi bønnfaller deg at vi fortærer det med nøkternhet, måtehold og takknemlighet.*

:*Gjennom Jesus Kristus, vår herre.*

Det er også en tilsvarende lang formell bordbønn til bruk for etter måltider, men dette er sjeldent hørt. Isteden, når de på de høye bordet reiser seg, på den tid når matsalen i stor grad er tomt, sier den fremst kun «Benedictō benedīcātur».

## Litterære referanser
Som nevnt innledningsvis er det flere litterære referanser til fakultetet. En del er som følgende:

«Midnight has come and the great Christ Church bell
And many a lesser bell sound through the room;
And it is All Souls' Night...» — W. B. Yeats, *All Souls' Night*, Oxford (1920)

«The wind had dropped. There was even a glimpse of the moon riding behind the clouds. And now, a solemn and plangent token of Oxford's perpetuity, the first stroke of Great Tom sounded.» — Max Beerbohm, kapittel 21, *Zuleika Dobson* (1922)

«I must say my thoughts wandered, but I kept turning the pages and watching the light fade, which in Peckwater, my dear, is quite an experience -- as darkness falls the stone seems positively to decay under one's eyes. I was reminded of some of those leprous facades in the vieux port at Marseille, until suddenly I was disturbed by such a bawling and caterwauling as you never heard, and there, down in the little piazza, I saw a mob of about twenty terrible young men, and do you know what they were chanting We want Blanche. We want Blanche! in a kind of litany.» — Evelyn Waugh, *Brideshead Revisited* (*[[Gjensyn med Brideshead]]*) (1945)

«Those twins / Of learning that he [Wolsey] raised in you,
Ipswich and Oxford! one of which fell with him,
Unwilling to outlive the good that did it;
The other, though unfinish'd, yet so famous,
So excellent in art, and still so rising,
That Christendom shall ever speak his virtue.» — William Shakespeare, *Henry VIII*

## Referanser


## Eksterne lenker
* 
**Katedralens historie**
* Oxford Cathedral

Katedralens nettsted
* Christ Church Cathedral website (Oxford Cathedral)

**Relaterte nettsteder**
* Christ Church Senior Common Room website
* Christ Church Graduate Common Room website
* Christ Church Junior Common Room website
* Christ Church Cathedral Choir website 
* Mansfield, the Christ Church Law Society
* Prints of Christ Church

**Virtuelle turer**
* Official Virtual Tour of Christ Church 
* Christ Church, Oxford — Quicktime VR